CELEX: 32005R1318
Language: hu
Date: 2005-08-11
Title: A Bizottság 1318/2005/EK rendelete (2005. augusztus 11.) a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló 2092/91/EGK tanácsi rendelet II. mellékletének módosításáról

12.8.2005   
            
            
               HU
            
            
               Az Európai Unió Hivatalos Lapja
            
            
               L 210/11
            
         
      A BIZOTTSÁG 1318/2005/EK RENDELETE
   
   (2005. augusztus 11.)
   a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló 2092/91/EGK tanácsi rendelet II. mellékletének módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló, 1991. június 24-i 2092/91/EGK tanácsi rendeletre (1) és különösen annak 13. cikke második francia bekezdésére,
   mivel:
   
               (1)
            
            
               A 2092/91/EGK rendelet 7. cikkének (4) bekezdésében meghatározott eljárásnak megfelelően 2002 óta egyes tagállamok benyújtották a rendelet II. mellékletébe felveendő termékekkel kapcsolatos információkat.
            
         
               (2)
            
            
               A mésziszap, a hegyekben található sós vízből kinyert vákuumsó-termelés mellékterméke, egyes tagállamokban nélkülözhetetlennek bizonyult a talajjavítás és a trágyázás speciális követelményeihez, és nincs káros hatása a környezetre.
            
         
               (3)
            
            
               A kalcium-hidroxid bizonyos éghajlatokon nélkülözhetetlennek bizonyult a gyümölcsfák gombabetegségének kezeléséhez. A biotermelésben nehézséget okoz a betegség kezelése, és réz szükséges hozzá, amelynek használatát csökkentheti a kalcium-hidroxid alkalmazása.
            
         
               (4)
            
            
               Az etilén már szerepel a 2092/91/EGK rendelet II. mellékletének B. részében mint a biogazdálkodásban hagyományosan használt anyag. Az anyag felhasználási feltételeit ki kell egészíteni, hogy a banán mellett más olyan gyümölcsökre is vonatkozzanak, amelyek termesztéséhez etilénre van szükség.
            
         
               (5)
            
            
               A 2092/91/EGK rendelet II. melléklete ennek megfelelően módosul.
            
         
               (6)
            
            
               Az e rendeletbe foglalt rendelkezések összhangban vannak a 2092/91/EGK rendelet 14. cikke által létrehozott bizottság véleményével,
            
         ELFOGADTA EZT A RENDELETET:
   1. cikk
   A 2092/91/EGK rendelet II. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetésétől számított hetedik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. augusztus 11-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 198., 1991.7.22., 1. o. A legutóbb a 2254/2004/EK bizottsági rendelettel (HL L 385., 2004.12.29., 20. o.) módosított rendelet.
   
      MELLÉKLET
      A 2092/91/EGK rendelet II. melléklete a következőképpen módosul:
      
                  1.
               
               
                  Az A. rész „A talajjavításhoz és a trágyázáshoz használt termékek” című táblázatában a következő kerül a „cukorgyári mésziszap” bejegyzés után:
                  
                              Megnevezés
                           
                           
                              Leírás, összetétel követelményei, felhasználási feltételek
                           
                        
                              „Vákuumsó-termelésből származó mésziszap
                           
                           
                              A hegyekben található sós vízből kinyert vákuumsó-termelés mellékterméke
                              Az ellenőrző szervezet vagy az ellenőrző hatóság által elismert igény”
                           
                        
            
                  2.
               
               
                  A B. rész „Növényi kártevők elleni védekezésre szánt termékek” 1. pontjában a „Növényvédő szerek” a következőképpen módosul:
                  
                              a)
                           
                           
                              A IV. táblázatban – „A biogazdálkodásban hagyományosan alkalmazott egyéb anyagok” – az „etilénre” vonatkozó bejegyzés helyébe a következő lép:
                              
                                          Megnevezés
                                       
                                       
                                          Leírás, összetétel követelményei, felhasználási feltételek
                                       
                                    
                                          „(*) Etilén
                                       
                                       
                                          Banán, kivi és kakiszilva érlelése, ananász virágoztatása
                                          Az ellenőrző szervezet vagy az ellenőrző hatóság által elismert igény”
                                       
                                    
                        
                              b)
                           
                           
                              A melléklet a következő V. táblázattal egészül ki:
                              „V.   Egyéb anyagok
                              
                                          Megnevezés
                                       
                                       
                                          Leírás, összetétel követelményei, felhasználási feltételek
                                       
                                    
                                          Kalcium-hidroxid
                                       
                                       
                                          Gombaölő szer
                                          Csak gyümölcsfáknál, beleértve a faiskolákat is, a Nectria galligena kezelésére”